Abadepite bagize Komisiyo y'Inteko Ishinga Amategeko ishinzwe gukurikirana imicungire y'imari n'ibigo bya Leta (PAC) banenze Ikigo cy'Ubwiteganyirize bw'Abakozi mu Rwanda (RSSB), cyashoye miliyari eshanu z'amafaranga y'u Rwanda mu kigo Akagera Game Rodge kandi bazi neza ko hari igihombo cya miliyoni zisaga 200 icyo kigo cyahombye.
Abadepite basabye abayobozi ba RSSB ibindi bisobanuro ku kibazo cy'inzu zubatswe mu karere ka Gasabo ahitwa i Batsinda, ariko bamwe mu bakiliya bakaba nta faranga na rimwe barageza kuri konti yo kwishyura, hari kandi izindi nzu RSSB yubatse mu karere ka Nyagatare, ariko zibura abazijyamo.
PAC yagarutse no ku bindi bibazo biri muri raporo y'Umugenzuzi Mukuru w'Imari ya Leta, nko kuba RSSB yarashoye imari mu kubaka inzu ndende zikabura abazikoreramo aho ziri hirya no hino mu gihugu, umwenda w'igihe kirekire Umujyi wa Kigali ufitiye icyo kigo ungana na miliyoni 437 z'amafaranga y'u Rwanda, akaba agiye kumara imyaka 13 nta nyungu atangwaho n'ibindi.
Umuyobozi wa RSSB, Gatera Jonathan, yasubije ko izo nzu bazubatse bagamije gushora no kubona urwunguko, kandi amara impungenge abadepite bavuga ko ari zihenze kandi zubatswe mu kajagari.
Gatera avuga ko n'abanyamuryango batekerejweho ku buryo bazubakirwa inzu ziciriritse.
RSSB yabajijwe aho amafaranga miliyoni 147 iberewemo na Minisiteri y'Ubuzima n'andi agera kuri miliyari 6,4 ya Minisiteri y'Ibikorwa Remezo, ageze yishyurwa muri iki kigo gikoresha amafaranga y'ubwizigame bw'Abanyarwanda.
Ikindi cyagarutsweho ni inyubako RSSB yagiye yubaka mu ntara zitandukanye nyamara nta nyigo ihamye yakozwe mbere, bigatuma zibura abantu bahagije bo kuzikoreramo dore ko inyishi zitanakorerwamo ku kigero cya 50%.
Umuyobozi mukuru wa RSSB yasobanuye ko icyo kibazo bakivuganye na sosiyete ishinzwe gucunga imitungo ya RSSB, yiyemeje gushaka abazikoreramo muri uyu mwaka ku kigero cya 70% mu Ntara na 90% mu mujyi wa Kigali bitaba ibyo hakaba hari amafaranga iyo sosiyete izajya yishyura RSSB.
Yongeyeho ko ayo mafaranga yose ari kugaruzwa ndetse nko ku ruhande rw'Umujyi wa Kigali ngo bafashe umwanzuro w'uko nta kindi gikorwa bazongera gukorana batarishyura uwo mwenda.
Abahinzi ba karoti bo mu murenge wa Kanzenze mu karere ka Rubavu barishimira ko umusaruro wabo ubu noneho wabonye isoko, nyuma y'uko karoti zabo zari zarabahombanye, aho umufuka waguraga ibihumbi (...)
Ubuyobozi bwa Koperative Rebakure Munyamurama_KOREMU, ikorera ubuhinzi bw'ibigori n'ibishyimbo kuri hegitari 400 mu murenge wa Murama buratangaza ko igihembwe cy'ihinga cya 2017A kitababereye kiza, (...)
Abacuruzi bacuruza ibirayi mu masoko atandukanye yo mu karere ka Rubavu bavuga ko babangamiwe n'ikibazo cy'ibirayi byitwa Peko bikomeje kubatera igihombo, kuko abakiriya babigura nyuma (...)
Akarere ka Kicukiro katangije ku mugaragaro igikorwa cyo kubaka umudugudu w'icyitegererezo (IDP Model Village) uzatuzwamo abakuwe mu manegeka ufite agaciro kagera kuri miliyari eshanu z'amafaranga (...)
Mukantwari Alvéra wo mu murenge wa Kagano mu karere ka Nyamasheke, ukorera imirimo y'ubudozi n'ububoshyi bw'imyenda n'imitako kuri site ya Rwesero ho mu karere ka Nyarugenge mu mujyi wa Kigali (...)